Na podlagi 3. in 7. člena Zakona o gospodarskih javnih službah (Uradni list RS, št. 32/93 in 127/06-ZJZP) in …. člena Statuta Občine Prevalje (………………)je Občinski svet Občine Prevalje na svoji ......... seji dne............... 2023 sprejel

O D L O K o lokalnih gospodarskih javnih službah v Občini Prevalje

1. SPLOŠNE DOLOČBE
2. člen

Ta odlok ureja lokalne gospodarske javne službe v Občini Prevalje, način njihovega izvajanja, strokovno-tehnične, organizacijske in razvojne naloge, varstvo uporabnikov, financiranje lokalnih gospodarskih javnih služb in druga vprašanja v zvezi z izvajanjem lokalnih gospodarskih javnih služb v Občini Prevalje (v nadaljevanju: občina).

1. člen

Kot lokalne gospodarske javne službe se opravljajo dejavnosti, ki so z zakonom določene kot obvezne lokalne gospodarske javne službe in dejavnosti, ki so kot izbirne lokalne gospodarske javne službe določene s tem odlokom.

1. NAČIN OPRAVLJANJA LOKALNIH GOSPODARSKIH JAVNIH SLUŽB
2. člen

(1)  Lokalne gospodarske javne službe se opravljajo na podlagi predpisanih tehničnih, oskrbovalnih, stroškovnih, organizacijskih in drugih standardov ter normativov, ki jih predpišejo pristojna ministrstva.

(2)  Občina s posamičnimi odloki podrobneje uredi način opravljanja posamezne ali več lokalnih gospodarskih javnih služb.

1. LOKALNE GOSPODARSKE JAVNE SLUŽBE
2. člen

(1)  Lokalne gospodarske javne službe so obvezne in izbirne.

(2)  Obvezne lokalne gospodarske javne službe so določene z zakonom in s tem odlokom.

(3)  Izbirne lokalne gospodarske javne službe so določene s tem odlokom.

1. člen

(1) Na območju občine se kot obvezne lokalne gospodarske javne službe opravljajo naslednje dejavnosti:

|  |
| --- |
| 1.   oskrba prebivalstva s pitno vodo, |
| 2.   odvajanje komunalne in padavinske odpadne vode, |
| 3.   čiščenje komunalne in padavinske odpadne vode, |
| 4.   zbiranje določenih vrst komunalnih odpadkov, |
| 5.   obdelava določenih vrst komunalnih odpadkov, |
| 6.   odlaganje ostankov obdelanih komunalnih odpadkov, |
| 7.   urejanje in čiščenje javnih površin, |
| 8.  vzdrževanje občinskih javnih cest, |
| 9 . zagotavljanje zavetišča za živali, |
| 10. zagotavljanje 24- urne dežurne službe pogrebne službe. |

(2)   Kot obvezne lokalne gospodarske javne službe se opravljajo tudi dejavnosti, ki niso določene v prejšnjem odstavku, če tako določa zakon.

1. člen

Lokalne gospodarske javne službe iz 5. člena tega odloka se opravljajo na celotnem območju očine, če s tem odlokom ali odlokom iz drugega odstavka 3. člena tega odloka za posamezno lokalno gospodarsko javno službo ni drugače določeno.

1. člen

(1)  Javne dobrine, ki se zagotavljajo z lokalnimi gospodarskimi javnimi službami, so pod enakimi pogoji določenimi z zakonom ali odlokom občine dostopne vsakomur.

(2)  Uporaba javnih dobrin, ki se zagotavljajo z obveznimi ali izbirnimi lokalnimi gospodarskimi javnimi službami, je za uporabnike obvezna, če zakon ali na njegovi podlagi izdan predpis za posamezne primere ne določa drugače.

1. OBLIKE ZAGOTAVLJANJA JAVNIH SLUŽB
2. člen

Občina zagotavlja lokalne gospodarske javne službe skladno s 3. členom tega odloka v naslednjih oblikah:

|  |
| --- |
| •       v režijskem obratu, |
| •       v javnem podjetju, |
| •       z dajanjem koncesij |
| •       v javnem gospodarskem zavodu. |

1. Režijski obrat
2. člen

(1)  Režijski obrat se ustanovi za izvajanje lokalne gospodarske javne službe, kadar bi bilo zaradi majhnega obsega ali značilnosti službe neekonomično ali neracionalno ustanoviti javno podjetje ali podeliti koncesijo.

(2)  Režijski obrat se organizira kot notranja organizacijska enota občinske uprave.

(3)  Režijski obrat se organizira kot samostojen ali nesamostojen režijski obrat. Organizacijo in delovno področje režijskega obrata določi občinski svet v okviru organizacije in delovnega področja občinske uprave na predlog župana.

(4)  Režijski obrat ni pravna oseba.

(5)  Režijski obrat opravlja naslednja dela: (vpišite, če ga imate).

1. Javno podjetje
2. člen

(1)  Javno podjetje se ustanovi za opravljanje ene ali več lokalnih gospodarskih javnih služb večjega obsega ali kadar to narekuje narava monopolne dejavnosti, ki je določena kot lokalna gospodarska javna služba, gre pa za dejavnost, ki jo je mogoče opravljati kot profitno.

(2)  Ustanovitev javnega podjetja, razmerja v javnem podjetju in njegovo delovanje ter druge zadeve v zvezi z javnim podjetjem se opredelijo s posebnim odlokom.

(3)  Ustanoviteljske pravice v javnem podjetju izvršuje občinski svet občine. V primeru, da so poleg občine, ustanoviteljice javnega podjetja tudi druge občine, se ustanoviteljske pravice izvajajo preko posebnega skupnega organa za izvajanje ustanoviteljskih pravic, ki ga v skladu z določili zakona, ki ureja področje lokalne samouprave ustanovijo ustanoviteljice javnega podjetja.

(4)  V soglasju z ustanoviteljem lahko javno podjetje pogodbeno izvaja gospodarske javne službe ali druge dejavnosti tudi za druge občine, ki niso ustanoviteljice javnega podjetja.

(5) Občina v javnem podjetju zagotavlja izvajanje naslednjh dejavnosti iz prvega odstavka 5. člena tega odloka, in sicer iz točke 1,2,3,4, 5,6,7 in 10.

1. Koncesija
2. člen

(1)  Za opravljanje posamezne lokalne gospodarske javne službe lahko občina podeli koncesijo pravni ali fizični osebi, ki je registrirana za opravljanje dejavnosti, ki je predmet koncesije in izpolnjuje pogoje za opravljanje lokalne gospodarske javne službe, ki je predmet koncesije.

(2)  Koncesija za opravljanje posamezne lokalne gospodarske javne službe se podeli na podlagi koncesijskega akta.

(3)  Občina lahko podeli koncesijo za opravljanje lokalne gospodarske javne službe za celotno območje občine ali za delu območja občine.

(4)  Za pridobivanje koncesionarjev, koncesijsko pogodbo, prenehanje koncesijskega razmerja, prenos koncesije, obvezno koncesijo, višjo silo, odgovornost koncesionarja za ravnanja zaposlenih in odgovornost koncedenta za ravnanje koncesionarja in ostala vprašanja v tej zvezi se uporabljajo določila zakona, ki ureja področje gospodarskih javnih služb in javno-zasebnega partnerstva.

(5) Občina podeli koncesijo za izvajanje javnih služb iz 8. in 9. točke prvega odstavka 5. člena tega odloka.

1. člen

(1)  Koncesija se podeli na podlagi javnega razpisa, ki se objavi v Uradnem listu Republike Slovenije.

(2)  Javni razpis vsebuje najmanj naslednje elemente:

|  |
| --- |
| •    predmet koncesije,  |
| •    območje, za katero se podeljuje koncesija, |
| •    pogoje za koncesijo, |
| •    pogoje, ki jih mora izpolnjevati koncesionar, |
| •    pričetek in trajanje koncesije, |
| •    merila za izbiro koncesionarja, |
| •    druge elemente določene s predpisi in koncesijskim aktom. |

(3) Rok za prijavo na javni razpis ne sme biti krajši od 20 dni in ne daljši od 40 dni.

1. člen

(1)  O izbiri koncesionarja odloči občinska uprave z upravno odločbo.

(2)  O pritožbi zoper odločbo občinske uprave odloča župan.

(3)  Koncesijsko pogodbo z izbranim koncesionarjem sklene v imenu občine župan.

 4.) Javni gospodarski zavod

1. člen

Občina ustanovi javni gospodarski zavod za opravljanje ene ali večih gospodarskih dejavnosti, kadar se v celoti izvajajo kot neprofitne, njihovo izvajanje pa zahteva samostojno organizacijo izven uprave ali lokalnih služb.

1. člen

Javni gospodarski zavod je pravna oseba, če ni z aktom o ustanovitvi določeno drugače. Če javni gospodarski zavod ni pravna oseba, izvršuje pooblastila v pravnem prometu, ki jih ima na podlagi akta o ustanovitvi, v imenu in za račun ustanovitelja.

1. STROKOVNO TEHNIČNE, ORGANIZACIJSKE IN RAZVOJNE NALOGE
2. člen

(1) Strokovno tehnične, organizacijske in razvojne naloge na področju lokalnih gospodarskih javnih služb v občini opravlja občinska uprava.

(2) Občinska uprava opravlja s področja lokalnih gospodarskih javnih služb zlasti naloge, ki se nanašajo na:

|  |
| --- |
| • razvoj, načrtovanje in pospeševanje lokalnih gospodarskih javnih služb, • investicijsko načrtovanje in gospodarjenje z objekti in napravami, potrebnimi za izvajanje lokalnih gospodarskih javnih služb, |
| • postopke ustanavljanja in organiziranja javnih podjetij, javnih gospodarskih zavodov in režijskih obratov, |
| • postopke podeljevanja koncesij in izbire koncesionarjev, |
| • strokovni nadzor nad izvajalci lokalnih gospodarskih javnih služb, |
| • strokovne, tehnične in organizacijske naloge v zvezi z javnimi |
| razpisi za izbiro izvajalcev za koncesionirane lokalne gospodarske javne službe, |
| • strokovne, tehnične in organizacijske naloge v zvezi s financiranjem lokalnih gospodarskih javnih služb, |
| • določanje pogojev in dajanje soglasij k dovoljenjem za posege v prostor in okolje, če ti zadevajo infrastrukturne objekte in naprave lokalnih gospodarskih javnih služb, če ni kot javno pooblastilo preneseno na izvajalce lokalnih gospodarskih javnih služb, |
| • dajanje predpisanih dovoljenj za priključitev na infrastrukturne objekte in naprave lokalnih gospodarskih javnih služb, če ni to kot javno pooblastilo preneseno na izvajalce lokalnih gospodarskih javnih služb. |

1. VARSTVO UPORABNIKOV JAVNIH DOBRIN
2. člen

Za varstvo uporabnikov javnih dobrin skrbi Svet za varstvo uporabnikov javnih dobrin, ki šteje 5. članov in ga imenuje občinski svet občine občine izmed občanov na predlog svetniških skupin občini.

1. člen

Svet za varstvo uporabnikov javnih dobrin iz naslova varstva uporabnikov po tem odloku:

|  |
| --- |
| • zastopa in usklajuje interese občanov in predlaga skupne predloge občinskemu svetu občine in županu občine, |
| • zastopa interese občanov v zvezi z načrtovanjem, funkcioniranjem in financiranjem javnih služb in s tem povezanih objektov in naprav v razmerju do občine. |

1. člen

(1) Občinski svet občine in župan sta dolžna obravnavati pripombe in predloge Sveta za varstvo uporabnikov dobrin iz naslova varstva uporabnikov po tem odloku.

(2) Občinski svet občine je dolžan obvestiti Svet za varstvo uporabnikov javnih dobrin o svojih stališčih in ukrepih v skladu s poslovnikom o svojem delu, župan pa najkasneje v roku 30 dni od dneva, ko je prejel njegovo pripombo ali predlog.

1. FINANCIRANJE LOKALNIH GOSPODARSKIH JAVNIH SLUŽB
2. člen

Lokalne gospodarske javne službe se financirajo:

|  |
| --- |
| • s ceno javnih dobrin, |
| • iz proračunskih sredstev, |
| • iz drugih virov določenih z zakonom ali odlokom občine. |

1. člen

(1) Za uporabo javnih dobrin, ki so glede na posameznega uporabnika ali glede na določljive skupine uporabnikov izmerljive, plačujejo uporabniki ceno proizvoda ali storitve, ki je lahko tudi v obliki tarife, takse, nadomestila ali povračila.

(2) Cene se oblikujejo ali določajo na način in po postopku, ki ga določa zakon ali odlok občine v skladu z zakonom.

(3) Cene se lahko subvencionirajo. Z aktom, s katerim se odloči o subvencioniranju cene, se določita tudi višina in vir subvencij. Subvencije so lahko diferencirane po kategorijah uporabnikov in količini porabljenih in nudenih javnih dobrin.

1. člen

Iz sredstev proračuna se financirajo gospodarske javne službe, s katerimi se zagotavljajo javne dobrine, katerih uporabniki niso določljivi ali katerih uporaba ni izmerljiva.

1. PREHODNE IN KONČNE DOLOČBE
2. člen

(1) Občina je dolžna uskladiti predpise in sprejeti nove predpise v skladu s tem odlokom najkasneje v roku 12 (dvanajstih) mesecev po uveljavitvi tega odloka.

(2) Do uskladitve in uveljavitve novih predpisov izdanih na podlagi drugega odstavka 3. člena tega odloka ostanejo v veljavi sprejeti odloki, ki urejajo gospodarske javne službe.

1. člen

Ta odlok začne veljati petnajsti dan po objavi v Uradnem glasilu slovenskih občin.

OBRAZLOŽITEV:

Ta odlok ureja lokalne gospodarske javne službe v Občini Prevalje, način njihovega izvajanja, strokovno-tehnične, organizacijske in razvojne naloge, varstvo uporabnikov, financiranje lokalnih gospodarskih javnih služb in druga vprašanja v zvezi z izvajanjem lokalnih gospodarskih javnih služb v Občini Prevalje.

Kot lokalne gospodarske javne službe se opravljajo dejavnosti, ki so z zakonom določene kot obvezne lokalne gospodarske javne službe in dejavnosti, ki so kot izbirne lokalne gospodarske javne službe določene s tem odlokom.

Kot obvezne lokalne gospodarske javne službe določajo naslednji zakoni:

Zakon o varstvu okolja( ZVO-2; Uradni list RS št. 44/22) v 233. členu določa, da se kot obvezne gospodarske javne službe organizirajo naslednje dejavnostI.

|  |
| --- |
| 1.   oskrba prebivalstva s pitno vodo, |
| 2.   odvajanje komunalne in padavinske odpadne vode, |
| 3.   čiščenje komunalne in padavinske odpadne vode, |
| 4.   zbiranje določenih vrst komunalnih odpadkov, |
| 5.   obdelava določenih vrst komunalnih odpadkov, |
| 6.   odlaganje ostankov obdelanih komunalnih odpadkov, |
| 7.   urejanje in čiščenje javnih površin, |

Zakon o javnih cestah( Uradni list RS št. 132/22; Zces) v 19. členu določa:

Redno vzdrževanje javnih cest je obvezna gospodarska javna služba, ki obsega dela za ohranjanje javnih cest v stanju, ki zagotavlja varnost in prevoznost javnih cest, nadzor nad stanjem javnih cest in cestnega zemljišča ter vzpostavitev prevoznosti javnih cest ob naravnih in drugih nesrečah

Način opravljanja gospodarske javne službe rednega vzdrževanja občinskih cest določi občina z odlokom.

Zakon o zaščiti živali( Uradni list RS št 38/13- UPB.92/20 in 159/21)v 27. členu določa:

Zapuščenim živalim se zagotovi pomoč, oskrba in namestitev v zavetišču.

Zagotovitev zavetišča je lokalna zadeva javnega pomena, ki se izvršuje kot javna služba, pri čemer mora biti na vsakih 800 registriranih psov v občini zagotovljeno eno mesto v zavetišču.

Imetnik zavetišča je lahko občina oziroma vsaka fizična ali pravna oseba, ki izpolnjuje predpisane pogoje.

Izpolnjevanje predpisanih pogojev za začetek delovanja zavetišča ugotavlja upravni organ, pristojen za veterinarstvo, v upravnem postopku.

Občinske gospodarske javne službe se lahko zagotavljajo v naslednjih oblikah:

|  |
| --- |
| •       v režijskem obratu, |
| •       v javnem podjetju, |
| •       z dajanjem koncesij |
| •       v javnem gospodarskem zavodu. |

Način izvajanja posamezne gospodarske javne službe predpiše občina z odlokom.

V občini Prevalje so gospodarske javne službe organizirane v naslednjih oblikah:

1. Oskrba prebivalstva s pitno vodo v Javnem komunalnem podjetju Log d.o.o. in Javnem komunalnem podjetju Ravne na Koroškem d.o.o.

2. Odvajanje in čiščenje komunalne in padavinske odpadne vode v Javnem komunalnem podjetju Log d.o.o. in. Javnem komunalnem podjetju Ravne na Koroškem d.o.o.

3. Zbiranje določenih vrst komunalnih odpadkov v Javnem podjetju Kocerod d.o.o.

4. Obdelava določenih vrst komunalnih odpadkov v Javnem podjetju  Kocerod d.o.o.

5. Odlaganje ostankov obdelanih komunalnih odpadkov v Javnem pojetju  Kocerod d.o.o.

6. Redno vzdrževanje občinskih javnih cest v obliki koncesije podjetju Slemenšek d.o.o.

7. Urejanje in čiščenje javnih površin v Javnem komunalnem podjetju Log d.o.o.

8. Zagotavljanje zavetišča za živali- javna služba še ni organizirana in je s tem odlokom določeno da se zagotavlja s podelitvijo koncesije.

9. Izvajanje 24. urne dežurne  pogrebne službe v Javnem komunalnem podjetju Log d.o.

Občinski svet za varstvo uporabnikov ustanovi 5 članski Svet za varstvo uporabnikov javnih dobrin, ki

|  |
| --- |
| • zastopa in usklajuje interese občanov in predlaga skupne predloge občinskemu svetu občine in županu občine, |
| • zastopa interese občanov v zvezi z načrtovanjem, funkcioniranjem in financiranjem javnih služb in s tem povezanih objektov in naprav v razmerju do občine. |

Ta odlok nadalje določa način financiranja javnih služb. Javne službe se v primeru, ko so količine določljive financirajo iz cene storitve v primeru, ko so storitve dostopne vsem pa iz proračuna občine. Tako se iz proračuna občine financirajo javne službe vzdrževanje javnih cest, urejanje in čiščenje javnih površin in zagotavljanje zavetišča za živali.

,

|  |
| --- |
|  |

|  |
| --- |
|   |